JohanHeinsen/ENO huggingface dataset:
Odense Adresse-Contoirs Efterretninger, 1847-04-01
Landeiendommes Salg. At det er overdraget mig at foranledige Salg underhaanden af flere fortrinlige jydske Landeiendomme med tilliggende Areal af respective 600, 400, 300, 250, 160, 120 a 130, 100 og 50 Tdr. Land gode Jorder, saa og en Kroe med ei ubetydeligt Jordtillæg og Handels-Privilegium, dette undlader jeg ikke herved at bekjendtgjøre til Efterretning for eventuelle Liebhavere, som maatte behage personligen eller i frankerede Breve at henvende sig til mig. Veile den 21 Februar 1847. N. G. Borch. Cancelliraad og Hospitalsforstander.
Odense Adresse-Contoirs Efterretninger, 1847-04-01
En Landeiendom, der er beliggende 1/2 Miil sønden for Veile, i en særdeles skjøn og frugtbar Egn, med et Areal af omtrent 129 Tdr. Sædeland, derunder indbefattet 26 Tdr. med Skov og Eng, er underhaanden at erholde tilkjøbs. Paa Eiendommen haves Mergel beqvemt og i Overflødighed, og kan paa samme holdes 4 Heste, samt 24 Malkekøer, foruden Ungavæg og Faar. - Gaarden, der ligger midt i Marken, og hvis Stuehuus er nyt, samt indrettet beqvemt for enhver Familie, sælges med eller uden Besætning, og kan, hvis saadant attraaes, en tilstødende Eiendom paa 13 Tdr. Sædeland gaae ind under Kjøbet. Af Kjøbesummen kan efter Omstændighederne indtil 3/4 Dele forblive indestaaende i Eiendommen. Skulde Salg ikke finde Sted, vil bemeldte Eiendom, med eller uden Besætning, kunne erholdes i Forpagtning paa 10 Aar, fra 1 Mai d. A. at regne. Vilkaarene saavel for Salg som Bortforpagtning kunne erfares hos Cancellieraad, Hospitalsforstander Borch i Veile, til hvem Vedkommende personlig eller i portofrie Breve snarest muligt ville behage at henvende dem.
Odense Adresse-Contoirs Efterretninger, 1847-04-01
Landeiendom til Salg. Paa Grund af Bopæls Forandring agtes underhaanden afhændet en i Nærheden af Veile Kjøbstad beliggende Avlsgaard, med et Areal af circa 160 Tdr. Land, for Størstedelen bestaaende af dyb Muld med Leerunderlag, Paa Eiendommen, der har gode Enge, Tørveskjær i Overflødighed, og Mærgel beqvemt paa flere Steder i Marken, holdes en Besætning af 10 Heste og 50 Malkekøer. Bygningerne ere nye og opførte af Grundmuur, samt Vaaningshuset indrettet til Beboelse for enhver Familie. Nærmere Oplysning om denne fortrinlige Gaard, som strax kan tiltrædes, og hvori endeel af Kjøbesummen kan blive indestaaende, meddeles af Cancelliraad, Hospitalsforstander Borch i Veile, som paaviser Eiendommen og efter Omstændighederne afslutter Handel.
Odense Adresse-Contoirs Efterretninger, 1847-04-01
Det anmærkes, at paa ufrankerede Breve reflecteres ei.
Odense Adresse-Contoirs Efterretninger, 1847-04-01
Auction over Fetersholm. J Forbindelse med den foreløbige Annonce i denne Tidendes Nr. 40, 42 og 44, bekjendtgjøres herved, at Hovedgaarden Petersholm nu agtes bortsolgt ved offentlig Auction, som - efter Overeenskomst med vedkommende Auctionsdirecteur, afholdes paa selve Gaarden Mandagen den 19 April 1847, om Formiddagen Kl. 11, hvortil Lysthavende herved indbydes, da Eiendommen vil blive solgt, saafremt antageligt Bud skeer. Gaardens skjønne Beliggenhed, neppe 1/4 Miil fra Veile, er almindelig bekjendt. Samtlige dens Bygninger ere af Grundmuur, og Vaaningsbygningerne indrettede for enhver dannet Familie. Gaardens underliggende Eiendomme af Ager, Eng og Skov have et Areal af circa 370 Tdr. Land geom. Maal, der skylde af circa 26 Tdr. 5 Skpr. Ager og Engs Hartkorn, samt Skovskyld circa 3 Skpr., hvoraf 23 Tdr. ere privilegeret Hartkorn. Jorderne, som ere i god Cultur og Gjødningskraft, ere tjenlige til al Slags Sæd; Engene frugtbare, og Skovene, der kunne afgive betydeligt til Salg, vel behandlede. Conditionerne for Salget ville 3 Uger forinden Auctionen findes til Eftersyn hos Hr. Kammerassessor C. P. Berthelsen i Kjøbenhavn, paa Postgaarden i Odense, hos Gjæstgiverne Madsen i Kolding og Larsen i Aarhuus, samt hos Cancelliraad Anchersen i Veile, der tillige meddeler nærmere Oplysninger om Eiendommen og Salget, naar man personlig eller i portofri Breve henvender sig til ham.
Odense Adresse-Contoirs Efterretninger, 1847-04-01
Onsdagen den 21 April, 5 og 19 Mai, hver Dags Formiddag Kl. 11, bortsælges ved offentlig Auction tvende Engmaal. i Kustrup Enge, tilhørende Christen Andersens og afdøde Hustrues fælleds Boe; det ene efter Arvefæstebrev af 18 Juni 1838, og det andet efter Skjøder af 8 og 13 August 1840. De tvende første Auctioner afholdes paa Herredscontoiret i Middelfart, og den sidste paa de sælgende Engmaal: hvilket herved, i Henhold til Pl. 22 April 1817, bringes til alle Vedkommendes Kundskab. Vends Herredscontoir i Middelfart den 30 Marts 1847. Wedel Heinen. Fyens Stiftsaavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1847-04-03
Udlandet. Frankerig. Ministrene have seiret i Spørgsmaalet om Valgreformen; Hr. Duvergiers Forslag er blevet afviist med 252 Stemmer mod 154, altsaa med en Majoritet af næsten 100 Stemmer. Hr. Thiers, Feldtherren for Oppositionens forenede Hære - hedder det fra Paris - har holdt sig skjult i alle de Dage, som det store Slag i Kammeret varede. Hr. Blanqui, af det unge Parti af de progressive (fremskridende) Konservative, havde forgiæves tilraabt Ministrene, hvad næsten allevegne de indsigtsfulde Fædrelandsvenner tilraabe Regjeringerne: "Stiller Eder i Spidsen for Jdeerne, leder Fremskridtet, J vegetere kun, J leve ikke; venter dog ikke altid til al Bevægelse kommer til Eder udenfra. Regjerer virkelig, ikke blot efter Navnet, leder Aanderne som J lede de materielle Ting; værer virkelig Statsmænd." Under denne Tale - bemærker et liberalt Blad - gjorde Hr. Duchattel (Jndenrigsministeren) store Øine, han forstod ikke et Ord deraf, Hr. Guizot anstillede sig, som om han Jntet forstod. Guizots Tale var et sandt Stilstandens Program: Grundbesiddelse, Rigdommen var den nødvendige Modvægt mod Nutidens altfor store Urolighed; 200 Fr. direkte Skatter om Aaret syntes ham at afgive større Garanti for politiske Jndsigter, end Retskaffenhed og al Dannelse. Han troer ikke paa Folket. Han vil en gradviis Udvikling, som Middelalderen kjender den, hvor der ligger Aarhundreder mellem hver Bevægelse af den menneskelige Aand; han vil Fremskridt, men ikke idag, ikke imorgen, først efter lang, lang Tid. En Valglov maa blive meget ældre a. Men hele denne jammerlige Argumentation foredroges med Guizots fulde Talertalent og hans skarpe, elegante Dialektik og forfeilede ikke sin Virkning.
Odense Adresse-Contoirs Efterretninger, 1847-04-03
Da Kongen nylig paa Orleansbanen kom tilbage fra Fontainebleau og ikke forefandt sin Vogn, vilde han kjøre med en Omnibus. Politipræsekten satte sig derimod, idet han erklærede, at hans Ansvarlighed ikke tillod ham at tilstæde det, og Kongen kjørte i Præsektens Vogn til Tuillerierne.
Odense Adresse-Contoirs Efterretninger, 1847-04-03
Rygtet, at Hertuginden af Montpenster skulde være frugtsommelig, modsiges nu Spanien. Serrano er i Regjeringsbladet stævnet til inden 30 Dage at møde for en Krigsret af Generaler, for at forsvare sig for sin Ulydighed. Hans Opholdsted er endnu ikke bekjendt, eller Man anstiller sig, som om Man ikke kjender det. Mange troe, at han først vil forlade sit Skjul, naar der udstædes et Opløsnings dekret mod Ministrene og Cortes. Serrano er Progressist, Dronningen skal nu ogsaa helde til Progressisternes Side.
Odense Adresse-Contoirs Efterretninger, 1847-04-03
Belgien. Straffeloven for Fornærmelser mod
Odense Adresse-Contoirs Efterretninger, 1847-04-03
Kongen og den kgl. Familie er af Repræsentantkammeret antaget med 59 mod 20 Stemmer.
Odense Adresse-Contoirs Efterretninger, 1847-04-03
Jtalien. Den pavelige Regjering har publiceret en ny Censurlov. Hvert Theema i Videnskab og Kunst, Dagshistorien og den offentlige Forvaltning maa frit behandles, men Jntet maa trykkes, som kaster Foragt paa Kirken og dens Repræsentanter, som er nærgaaende for Magistratspersoner, Militairet, Familier, Borgere, udenlandske Magter, som vækker Had mod Regjeringens Foranstaltninger, nærer Partiaanden eller fremkalder lovstridige Folkebevægelser. - Ogsaa ved Ravenna har Munkepartiet bevæget Pøbelen til Uroligheder, der kun ere blevne dæmpede ved Blodsudgydelse.
Odense Adresse-Contoirs Efterretninger, 1847-04-03
Grækenland, Fra Athen skrives, at de tyrkiske Troppers Forstærkning hiinside Grændsen har havt til Følge, at et kgl. Reskript indkalder alle fra de græske Grændsekorpser permitterede Underofficerer og Soldater. Befolkningens Stemning skal være meget krigersk, ogsaa blandt de talrige overalt i de tyrkiske Provindser bosatte Grækere skal der herske stor Enthusiasme. De meest anseete Kjøbmænd i Konstantinopel have holdt et Festmaaltid, hvorved kun een Skaal udbragtes: "Leve Kong Otto og Græskheden!" og de bestemte tillige, som et frivilligt Offer at tilbyde den græske Regjering den fulde Fortjeneste af et Aars Jndtægt. Fra Smyrna og Salonichi indløbe lignende Efterretninger. Jøvrigt troer Man ikke, at det kommer til Krig. - Fra Ancona hedder det, at den græske Regjering har tilbudt, at sende en overordentlig Gesandt til Konstantinopel, der skulde udtrykke den græske Regjerings Beklagelse over det Forefaldne og forsikkre, at en ny tyrkisk Minister (altsaa ikke Hr. Mussurus) i Athen skulde erholde den venskabeligste og varmeste Modtagelse.
Odense Adresse-Contoirs Efterretninger, 1847-04-03
Østerrig. J østerrigsk Schlesien skal Nøden være saa stor, at Man bager Brød af Hakkelse blandet med Dyreblod; i Wien træffes overordentlige Forholdsregler for at ikke den tiltagende Nød skal forstyrre den offentlige Rolighed. Østerrigs Gield anslaaes til 1,100,000,000 Gylden C. M.; Renterne (rigelig 50 Mill.) medtage en Trediedeel af Statsindtægterne. - Fra Prag skrives i Königsb. Zeit.", at en for nogle Aar siden af de bøhmiske Stænder nedsat Kommission nu har endt sine Arbeider og er kommen til det paa Akter, Dokumenter, Traktater og Regenternes Kronningseed indtil vore Tider støttede Resultat, at den bøhmiske Forfatning er de jure (efter Retten) næsten ligesaa fri som den ungarske. (J Ungarn er der 2 Kamre, eller, Tafeln, med Skattebevillingsret og besluttende Stemme i Lovgivningen).
Odense Adresse-Contoirs Efterretninger, 1847-04-03
Tydskland. J Nassau gaaer, ifølge, Dusseld. Zeit., det Rygte, at Hertugen vil indgaae et morganatisk Ægteskab med en Datter af en Advocat P. i Aachen.
Odense Adresse-Contoirs Efterretninger, 1847-04-03
Fædrelandet. Offentlige Foranstaltninger. Under 29 Marts har Hs. Maj. beskikket Told- og Consumtions=Jnspecteur i Kjerteminde, Kammerraad Grooss til Told- og Consumtions-Jnspecteur i Middelfart, og Told-Consumtions=Casserer i Kjerteminde, Gelzer til Told- og Consumtionsforvalter sammesteds.
Odense Adresse-Contoirs Efterretninger, 1847-04-03
Landsover- samt Hof= og Stadsretten har afsagt følgende Domme: 1) Prøveprokurator Trojel, som Actor, contra Arrestanten Fæstningslaven Johan David Larsen. For attenteret Mord paa en Slave i Nyborg Fæstning dømtes Arrestanten i denne fra Nyborg, Byting indankede Sag til at have sit Liv forbrudt. 2) Cancelliraad Delbanco, som Actor, contra Arrestanten Hans Madsen. For Tyveri idømtes denne tidligere straffede Arrestant 4 Aars Rasphuusarbeide i nærværende fra Skouby Herredsting indankede Sag.
Odense Adresse-Contoirs Efterretninger, 1847-04-03
Postmester og forhenværende Toldkasserer Truelsen i Bogense contra forhenværende Fuldmægtig Christensen. Jdet Processens Omkostninger for begge Retter ophævedes, tilpligtedes Citanten i denne fra Bogense Byting, indankede Sag at betale Jndstævnte 223 Rbd. 87 s. 4) Spekhøkerkorporationen i Odense contra Hans Petersen. Jdet Processens Omkostninger ophævedes, blev den indankede inden Odense Politiret afsagte Dom, hvorved Jndstevnte var frifunden for Citanternes Tiltale for formeentlig Jndgreb i deres Rettigheder og Processens Omkostninger vare ophævede, - af Overretten in terminis stadfæstet. - 5) Prokurator Kraft som Actor contra Tiltalte Hans Peter Hansen eller Petersen, af Odense. For at have paalagt sin 11-aarige Søn at sælge en Theeskee, denne foregav at have fundet, idømtes Tiltalte 5 Dages Fængsel paa Vand og Brød, ligesom han for at have paalagt den samme Søn at betle, ansaaes med 1 Maaneds Arbeide i Odense Tvangsarbeidsanstalt.
Odense Adresse-Contoirs Efterretninger, 1847-04-03
Blandinger. Hs. Kgl. H. Kronprindsen ankom i Mandags Aftes i bedste Velgaaende til Kjøbenhavn. Fra Kiel skrives i Hannov. Zeit.", at det ikke er usandsynligt, at Hertugdømmernes Stænder ville sammenkaldes tidligere, end Skik er, da flere af de vigtigste Lovudkast ikke ere blevne forhandlede, fordi de forrige Stænder opløste sig og Monarken efter Forlydende ikke vilde gjøre Brug af sin Ret til at lade nogle af disse Lovudkast provisorisk emanere som Love.
Odense Adresse-Contoirs Efterretninger, 1847-04-03
Da Man den 31 Jan. i Rendsborg bragte den nyvalgte Deputerede, Overauditeur Brackel, et Fakkeltog, holdt han til Forsamlingen en Tale og hvad han kaldte Hertugdømmernes statsretslige Stilling. Hs. Maj. har nu, ifølge, Alt. Merk.", ladet ham betyde, at han maa vente at blive afskediget af Krigstjenesten, naar han igjen ved en offentlig Leilighed skulde tillade sig Yttringer, der, ligesom hine, staae i Modsigelse med hans Tjenesteeed og de offentlig bekjendtgjorte Regjerings grundsætninger.
Odense Adresse-Contoirs Efterretninger, 1847-04-03
Den danske Minister i Stockholm, Hr. Bille, havde i Fredags en Audiens hos Kongen af Sverrig, hvori han overleverede sit Accreditiv som Kongen af Danmarks Gesandt og befuldmægtigede Minister. Han blev derpaa forestillet Dronningen og Enkedronningen og var senere til Taffels hos DD. MM. Kongen og Dronningen.
Odense Adresse-Contoirs Efterretninger, 1847-04-03
Den 30 f. M. afgik i Kjøbenhavn ved Døden Etatsraad, Raadmand Skibsted.
Odense Adresse-Contoirs Efterretninger, 1847-04-03
Af Hother Hage er udkommet: "De faste Stats dommere og Edsvorneretten." Forfatteren udtaler sig meget bestemt for de Edsvorne.
Odense Adresse-Contoirs Efterretninger, 1847-04-03
J Kieler Corr." skrives fra Kjøbenhavn: "Modsætningen imellem vort Oppositionsparties tvende Hovedorganer, Fædrelandet" og Kjøbenhavnsposten", har i den nyeste Tid udviklet sig stærkere, end nogensinde. Man kan ikke tage feil af, at det første Blad, der har en mere national Tendents, hidtil repræsenterer en langt større Deel af Publikum, end det sidste; imidlertid finder Kjøbenhavnspostens" mere fordomsfrie Standpunkt, megen Gjenklang i den yngre Verden og blandt de mindre velhavende Klasser." - (Vi ere ikke tilstrækkelig bekjendte med den nærværende Stemning i Kjøbenhavn, for at kunne vide, hvorvidt "Kieler Corr's" kjøbenhavnske Correspondent har Ret, naar han paastaaer, at Kjøbenhavnsposten", finder fortrinlig Gjenklang i den yngre Verden, men at dette maa være Tilfældet blandt de mindre velhavende Klasser, finde vi meget naturligt, da Kjøbenhavnsposten" fremfor andre Blade saa ufortrødent taler deres Sag. Kun Skade, at disse Klasser ikke have Raad til ved et talrigt Abonnement at give Bladet Kraft til at modstaae de Storme, der saa ofte bryde løs over det. Men er ikke Kjøbenhavnsposten en ivrig Talsmand for Kjøbstæderne i det Hele, trænge disse ikke haardt til en djærv Forkæmper, for ikke ganske at trænges i Baggrunden af Landboklassens fra saamange Sider understøttede, daglig voxende Jndflydelse? og ligger det ikke derfor i hele Kjøbstadbefolkningens Jnteresse, at opretholde Kjøbenhavnsposten"?J Løgstør By hersker for Tiden iblandt Børn af hver Alder en epidemisk Halsbetændelse, hvilken Sygdom synes at ville strække sig ogsaa til Landet. For om muligt at holde denne høist farlige og hurtigt dræbende Sygdom borte, bekjendtgjør Stiftsphysikus Speyer, i Aalborg, at det især vil være af Vigtighed, ved stræng Paapassenhed at vogte Børnene for Forkjolelse. "Kartoflernes Misvært - hedder det i en Artikel i de vagrisk-fehmerske Blade - haaber Man iaar at forebygge ved en særegen Forplantningsmaade at denne Knoldvæxt. Det har nemlig viist sig, at Alle, som have forplantet deres Kartofler ved Stiklinger eller Skud, i de tvende sidste Aar have havt en rigelig Høst af sunde Kartofler, og Man er derfor overalt enig i, kun at ville følge denne Methode." Ogsaa i Lollands Falsters Stift har denne Methode, ifølge Stiftets Tidende, viist sig probat i mangfoldige Exempler. Der henvises i denne Anledning til en der ifjor udkommen Pjece: "Om Fremgangsmaaden ved Udplantningen af Kartoffelspirer, som sandsynligt Præservativ mod Kartoffelsygdommens Gjentagelse", af C. Matzen. "Lad Arbeidet ved Udplantningen af Kartoffelspirer, anslaaet i Penge - hedder det videre - kunne beløbe sig til 3 Rbd. pr. Tønde Land, saa medfører Methoden ogsaa en saa betydelig Besparelse i Læggekartoflernes Antal, at denne kan ansees som en endog rigelig Erstatning for hiint forøgede Arbeide, ligesom det ikke maa oversees, at Udbyttet, i det Hele taget, ogsaa skal være rigeligere efter Spirer end efter Knolde.
Odense Adresse-Contoirs Efterretninger, 1847-04-03
Copulerede i Aarhuus: Bager Michelsen af Randers og Jfr. A. R. Birch, Odense. Hr. Joannowitz reiser i disse Dage herfra til Jylland, hvor han agter at give sin første Concert i Veile.
Odense Adresse-Contoirs Efterretninger, 1847-04-03
Skibs= og Handels-Efterretninger. Forbi Frederikshavn er passeret Søblomsten fra Nyborg til Leith; til Svinemunde ankom den 27 Marts 3 Søstre, Hansen, fra Svendborg; til Christianssand imellem den 13de og 19de Elisse Marie, Erichsen, fra Faaborg; til Arendal indtil den 19de, Hoffnung, Svinding, fra Faaborg; til Leith den 22de, Caroline, Petersen, og 13 Venner, Jacobsen, Begge fra Faaborg; fra Christianssand afgik imellem den 20de og 24de Ebenetzer, Petersen, og Jens Ruffen, Tellessen, Begge til Svendborg. Til Frederikshavn indkom den 28de J. M. Sørensen fra Odense med Hvede, forbipasserede den 27de, N. Brandt fra Odense til Engelland, N. Mogensen fra Drøbak til Faaborg, N. Hansen fra Rudkjøbing til Holland, P. Poulsen fra Odense til Norge, F. Larsen fra Svendb. og den 28de Wulff fra Odense til Jsland. Gjennemsnitspriser i London den 23 Marts: Hvede 7812. Byg 583, Havre 3112, Rug 557, Ærter 59 1/2 sk. pr. Qv. Kornpriser i Hamborg den 31 Marts: holst. Hvede 192 2 212, dansk Rug 148 158, dansk Byg ikke noteret, holst Havre 78 a 87, Ærter 170 a 195 Rd. Cour. pr. L. Til Riga og St. Petersborg ventes endnu saa betydelige Kornleverancer fra det Jndre, at 600 til 700 store Skibe ville være fornødne til at bringe disse Forraad til deres Bestemmelsesteder, især Frankerig, Engelland, Holland og Hamborg.
Odense Adresse-Contoirs Efterretninger, 1847-04-03
Ind- og udklarerede Skibe ved Odense Toldkammer.
Odense Adresse-Contoirs Efterretninger, 1847-04-03
Jndgaaede: den 31 Marts, N. H. Korff af og fra Altona, Skonnerten Claudius, ballastet.
Odense Adresse-Contoirs Efterretninger, 1847-04-03
Udgaaede: den 31 Marts, W. Thornøe af Kjerteminde, til Bogense, Skonnerten Waldemar, ballastet; J. Gundersen af Tønsberg, til Norge, Jagten Ceres, ballastet; J. Sich af Nybbel, til Stettin, Sneggen die Liebe med Rug; P. Jørgensen. af Faaborg, til Horsens, Jagten de 2 Brødre, ballastet: H. A. de Freese af Vardingsfehm i Holland, til London, Kuffen Met tina med Havre; C. Sievers af Schylp i Holsteen, til Stettin, Sneggen Eva Cathrine med Rug; O. Svendsen af Lillesand, til Norge, Sluppen gamle Norge med et Partie Korn; H. Pedersen af Assens, til Nyborg, Jagten Margrethe, ballastet; J.F. Kold af Hohn i Holsteen, til Bremen, Everten Blume med Rug.
Odense Adresse-Contoirs Efterretninger, 1847-04-03
Reisende over Storebelt, fra den 25 Marts til 1 April Fra Fyen til Sielland: Frue Sporon: Mad. Petersen; Jfr. Weis og Pige; Gross. Wandel; Mad. Wolff, Jfr. Lund, Stud. Petersen; Mad. Jørgensen; Jfrr. Steenberg og Eibe; Prok. Saxtorph, Mad. Top og Datter, Fru Aarøe; Adjunkt, Buch; Frøken Guldbrand; Fru Mühlensted og Datter; Kammerherre Wind; Dhrr. Jensen, Schram, Blom, Wandell, Wied, Kongslev, Stauer, Westrup; Vognmand Petersen med Jfrr. A. og B. Sørensen; Væver A. Ebbesen; Kbmd. Momberg og Kone; Lærer Buchmann; Berider Hoff, Komd. Borgen; Fuldm. Hansen, Fru Munch og Datter; Gross. Holm; Hoffoureer Mathiesen; Gjæstg. Salling; Halsf. Weber; Jfrr. Krogh og Hansen, Fru Hasle; Hdlsr. Zeiler og Semler. Fra Sielland til Fyen; Skipper Duit; Solodandser Hoppe med Kone og Svigerinde, Pastor Rutzau, Skipper Korff, Jfr. Bevers; Holsr. Koch, Pastor Hall og Kone, Fru Clemmensen; Secretair Lindberg; Gross. Petersen; Cand. Bang; Stud. Winther, Consul Stiesen; Kbmd. Thomsen; Forvalter Larsen; Elev Nyholm; Dhrr. Mickelsen, Sørensen, Petersen, Jørgensen, Jsberg, Dehlholm, Gøtschefsky, Mortensen, Theil, Blom, Hansen; Mad. Sohn, Holsr. Petersen, og Hansen; Sadelm. Baumgarten; Cand. Hommel; Pastor Sidenius; Kherre Holsteen og Tjener, Fru Munch og Søn; Hr. Oven.
Odense Adresse-Contoirs Efterretninger, 1847-04-03
(Jndsendt.)¬ J den sidst udkomne Bekjendtgjørelse af Odense Amtsraads Forhandlinger sees Litr. C. No. 3, at Raadet har ladet forfatte almindelig Jnstrux for de Synsmænd, der efter Anordningen om Vands Afbenyttelse af 29 Juli 1846838 udnævnes af enhver Commune, samt besluttet deraf at lade trykke 300 Expl.
Odense Adresse-Contoirs Efterretninger, 1847-04-03
Naar der ikke i Bekjendtgjørelsen af Svendborg Amtsraads Forhandlinger kan sees at være føiet en lige Foranstaltning for dette Amt, maae Aarsagen mulig søges deri, at Sogneforstanderskaberne ikke, efter 839 i berørte Anordning, derom have indsendt Forslag. Prædikanterne.
Odense Adresse-Contoirs Efterretninger, 1847-04-03
Første Paaskedag. J St. Knuds Kirke: til Froprædiken, Kl. 6 1/2, Hr. Pastor Wiberg; til Høimesse Hr. Stiftsprovst Svitzer; til Aftensang Hr. Biskop Faber. - J Frue Kirke: Hr. Provst Colding. - J St. Hans Kirke: Hr. Pastor Westengaard. - J Hospitals-Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1847-04-03
Anden Paaskedag. J St. Knuds Kirke: til Høimesse Hr. Pastor Wiberg; til Aftensang Hr. Cand. theol. Wiberg. J Frue Kirke: Hr. Pastor Pedersen. - J St. Hans Kirke: Hr. Adjunct Crone. - J Hospitals=Kirken: Hr. Cand. theol. Wiberg, Kl. 8 1/2.
Odense Adresse-Contoirs Efterretninger, 1847-04-03
AVERTISSEMENTS. At vor elskede uforglemmelige Moder, Kirsten Rasmussen, forhenværende Brændeviinsbrænder Hans Madsens Hustrue, omskiftede Tiden med Evigheden i hendes 74de Aars Alder Fredagen den 2 April, efter 7 Ugers Sygeleie og 4 Dages haarde Lidelser, er det Sorgens Budskab som bringes fraværende Slægt og Venner af hendes 4 dybtsørgende efterladte Børn. Odense den 2 April 1847.
Odense Adresse-Contoirs Efterretninger, 1847-04-03
At vor kjære og uforglemmelige Pleiemoder og Svigermoder, Apelone Marcusdatter, Enke efter afg. Smedemester R. Bruun i Hunderup, i Morges Kl. 6. er afgaaet ved en blid og rolig Død, i hendes Alders 64de Aar, efter 14 Aars tiltagende Svaghed og 7 Ugers smerteligt Sygeleie, er det Sorgens Budskab vi herved bringe fraværende Slægt og Venner. Hunderup Smedie den 2 April 1847. Softe Frederikke Jacobsen. Niels Navnesen, At Jomfrue Elise Kirstine Olsen, i en Alder af 82 Aar, om Morgenen den 28 Marts, efter en langvarig og smertefuld Sygdom, omskiftede Tiden med Evigheden, bekjendtgjøres herved for hendes fraværende Slægt og Venner. Over 40 Aar tjente hun en agtet Familie i Nyborg, der efter sammes Bortreise fra Byen ikke glemte den troe og hengivne Tjenerinde, ligesom den Familie, i hvis Huus hun i sine sidste 5 Leveaar opholdt sig, ved en omhyggelig Pleie formildede hendes høie Alders Besværligheder. Nyborg den 31 Marts 1847. Som den Afdødes Curator B. Sørensen.
Odense Adresse-Contoirs Efterretninger, 1847-04-03
Til Confirmandere anbefales: Medgift for hele Livet. Til den christelige Ungdom paa Confirmationsdagen, af Rosenmüller. Oversat af J. L. Rohmann. (Andet Oplag). 6 Mk. i Papbind (i Pragtbind til forskjellige Priser). - Dette ypperlige Skrift er overalt bleven modtaget med stort bifald. Dets sunde Jndhold, de skjønne Foredrag og de dybe Sandheder som det i saa riig Maade indeholder, ere ret tiltalende og opmuntrende til det Godes Fremme. Psalmebøger og nye Testamenter, saavel ordinaire som elegant indbunden, faaes i den Hempelske Boghandel.